open-index/open-wikipedia-markdown huggingface dataset:
Thracia (Romeinse provinsie)

:*Vir die moderne geografiese streek sien Thracië.*
duimnael|regs|Thracia in 125 n.C.

**Thracia** was 'n Romeinse provinsie.

### Veiligheid en vrede
Die offisiere, die weermag en die militêre amptenare het dikwels uit ander lande of uit Italia self gekom. Die veterane wat Moesia en Thracië gekoloniseer het en die amptenare, handelaars en vakmanne wat daarheen gebring is, het 'n groot rol gespeel in die skep van hierdie stedelike lewe. Soos oral anders, het die vinnige transformasie van die lewe in die provinsie stabiliteit vir die Romeinse bewind en respek vir sy regering geskep. Romeinse legioene soos die Eerste Italiese, die Vyfde Masedoniese en die Sewende Claudiaanse het die grense beman. Saam met die talle hulptroepe wat in verskeie eskaders en kohorte georganiseer was, het hulle 'n sterk verdediging vir Thracia gesorg. Dit het 'n vreedsame lewe in die gebied verseker soos dit voorheen onbekend was. Daar was natuurlik baie invalle, maar die Romeinse Ryk was sterk genoeg om dit reg te stel. Die onrus was gewoonlik kort en tydelik. Die tydperk van die Severi (die oorgang van die tweede en derde eeue n.C.) was een van die grootste welvaart vir Romeinse Thracia.

## Verwysings
Raetia

**Raetia** was 'n Romeinse provinsie.

Vanaf ongeveer die middel van die vierde eeu is daar bewyse vir die verdeling van die Romeinse provinsie in twee dele: *Raetia prima*, met sy praeses in Chur, en Raetia secunda met sy praeses in Augsburg, wat ook die setel was van die dux wat opgetree het as gemeenskaplike militêre bevelvoerder vir beide die Raetias. Die Germaanse invalle van die vierde en vyfde eeue het Raetia secunda vernietig Die Inn het sy oorsprong by die “Maloja”-pas in die Switserse streek “Engadin”, 'n sone wat in die oudheid geleë was in die gebied van die laat-Romeinse provinsie *Raetia prima*. Na die “Reschen”-pas vloei dit egter deur die suidelike streek van die voormalige Romeinse provinsie *Raetia secunda*. Daarna het 'n groot deel van sy loop die grens tussen die twee laat-Romeinse provinsies *Raetia secunda* en *Noricum repense* gevorm voordat die rivier in die Donau uitgemond het. Daarbenewens is die Inn nie bevaarbaar tot die gebied van die provinsie *Raetia secunda*, ongeveer vanaf  die huidige dorp Telfs.

## Die koms van die Romeine
Romeinse troepe verskyn in 15 vC in die vlaktes noord van die Alpe. Daar is 'n debat oor watter plaaslike bevolking hulle daar teëkom, as gevolg van die uiterste skaarsheid van argeologiese vondste in die streek. Die Romeine bou 'n pad die "via Claudia Ausgusta" en 'n militêre sentrum, Äugusta Vindelicum" (vandag Augsburg) en dorpe soos "Cambodunum" (Kempten) en "Brigantium" (Bregenz).

## Die Chattiese oorlog
C. Popilius Carus Pedo was  van ongeveer 151 tot 155 goewerneur van die buurprovinsie *Germania Superior* en het nie slegs oor sy eie provinsiale leër maar ook 'n bykomende leër die bevel gevoer. Dit was ook nodig omdat die Chatti 'n groot bedreiging vir beide Germaanse provinsies en hul bondgenote gevorm het. Hulle het in 161/2 'n  grootskaalse aanval uitgevoer en *Germania Superior* sowel as *Raetia* binnegeval. Germaanse en Raetiese soldate wat aan die Antonynse Muur gedien het is skielik teruggeroep. Dit het romdom 163 tot die verlies van die Antonynse Muur in Skotland gelei.
## Die vierde eeuw
In die begin van die vierde eeu wys keiser Maximianus vyf provinsies aan die noordelike rand van Italia aan (*Raetia*, *Alpes Cottiae*, *Emilia et Liguria*, *Venetia et Histria* en *Flaminia et Picenum*) as *Annonarii*, wat beteken dat hulle die keiserlike hof en die paleisleër moet bevoorraad. Dit bly so tot die verowering deur die Longobarde in die twee helfte van die sesde eeu.

## Ná die Romeinse
In die vyfde eeu het die noordelike deel van die provinsie (Raetia I) 'n gegermaniseerde deel van die hertogdom Swabië geword, maar verder suid, in die berge, het die geromaniseerde kultuur langer gehou, veral in die huidige Switserse kanton Graubünden en sy hoofstad Chur. Die Ostrogote het in die sesde eeu daaraan vasgehou en later het die opkoms van die Lombardiese koninkryk en die onstabiliteit van Merovingiese Gallië  vir nog 'n eeu en 'n half verhinder dat die streek in die Frankiese koninkryk geïntegreer is.
## Verwysings 
## Eksterne skakels
Wolfgang Schäuble

thumb|Wolfgang Schäuble

**Wolfgang Schäuble** (, gebore 18 September 1942 - gesterf het op 26 Desember 2023) was 'n Duitse regsgeleerde en politikus van die Christelik Demokratiese Unie (CDU) wie se politieke loopbaan oor meer as vier dekades strek. Hy is een van die mees ervare en langsdienende politici in Duitse geskiedenis en dien sedert 2017 as die President van die Bundestag. In Oktober 2021 gee Wolfgang Schaüble sy plek as president van die Bundestag aan Bärbel Bas af.

|-

|-

|-

|-

|-

|-

|-
Franciscus de le Boë Sylvius

[duimnael|240px|Franciscus Sylvius en sy (reeds) oorlede vrou deur [Frans van Mieris (I)]]
[duimnael|240px|Sylvius Laboratorium ([Universiteit Leiden) ]]
**Franciscus (François) de le Boë Sylvius** (Hanau, 15 Maart 1614 - Leiden, 16 November 1672) was 'n Nederlandse arts en anatoom. Sylvius was 'n aanhanger van die teorieë van Descartes en van Jan Baptista van Helmont. Hy was een van die eerste wie die bloedsomloopteorie van William Harvey verdedig het.

Sy familie stam uit Kameryk en het om godsdienstige redes na Hanau getrek. Die naam *de le Boë* beteken "van die bos" en sou in huidige Frans *Dubois* wees. "Sylvius" is die Latynse weergawe daarvan. Hy het aan Nederlandse en Duitse universiteite gestudeer en verwerf in 1637 in Basel (Switserland) sy doktoraat. Hy praktiseer in Hanau en Amsterdam en word in 1658 in Leiden hoogleraar in geneeskunde. Hy versamel 'n groep navorsers rondom hom, soos Reinier de Graaf en Jan Swammerdam.

Sylvius kan beskou word as een van die grondleggers van die moderne kliniese chemie. Hy het gemeen dat chemiese prosesse 'n belangrike rol in die menslike liggaam speel en dat die navorsing van hierdie prosesse, die *iatrochemie*, 'n bydrae kon lewer om die diagnose en terapie van siektes te verbeter. In sy tyd is dit 'n taamlik omstrede mening en hy kry baie kritiek van ander wetenskappers. In 1669 het hy in Leiden die eerste universitêre chemiese laboratorium in Europa gestig. Hy het daarmee die Leidse universiteit wêreldberoemd gemaak en baie internasionale studente aangetrek. Onder hulle was, naas Jan Swammerdam en Reinier de Graaf, Niels Stensen en Burchard de Volder die bekendste. 

Sylvius het gepropageer om groot hoeveelhede tee en koffie te drink en het navorsing gedoen na sifilis.

Sylvius was die eerste wie die knobbeltjies (tuberkels) in die longe van mense wat aan tuberkulose ly in verband met die siekte ("tering") gebring het. Hy ondersoek die invloed van soute op die spysvertering. Die mineraal silviet wat uit kaliumchloried bestaan, is na hom genoem. Hy het ook die buisie wat die derde en vierde kamer van die brein verbind beskryf en dit word die akwaduk van Sylvius genoem. Hy word soms genoem as die eerste wat die drankie jenewer gestook het, maar dit is nie seker nie, hoewel sy seker medisinale drankies saamgestel het.

Franciscus de le Boë het op Rapenburg 31 in Leiden gewoon en het daar 'n belangrike versameling van 190 skilderye saamgestel. Daarvan is nege van Frans van Mieris (I) en elf van Gerrit Dou, twee van die skilders wat in die 17de eeu die beste betaal is.

Hy is op 'n Nederlandse posseël uit 1937 afgebeeld, wat deel is van die reeks "Zomerzegels" wat van 1935-2010 jaarliks uitgegee is.  Die Sylvius Laboratorium van die Universiteit Leiden is na hom genoem.
## Verwysings 
duimnael|400px|Nederlandse possëels uit 1937

## Eksterne skakels 
* http://www.mareonline.nl/arx/lustrum/27.html
* http://www.dbnl.org/tekst/snel016gesc01_01/snel016gesc01_01_0005.htm
Mlambongwenya

**Mlambongwenya** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Verwysings
Groep van Sewe

Die **Groep van Sewe** (kort **G7**) is 'n informele forum van die Westerse wêreld se leidende nywerheidslande wat in 1975 in die lewe geroep is. Die G7 se staats- en regeringshoofde kom gereeld vir spitsberade byeen om ekonomiese en ander kwessies te bespreek. Die G7 bestaan tans uit Duitsland, Frankryk, Italië, Japan, Kanada, die Verenigde Koninkryk en die Verenigde State. Die Russiese Federasie, wat in 1998 tot die forum toegetree het wat vervolgens as Groep van Agt bekendgestaan het, is ná die anneksasie van die Krim-skiereiland op 25 Maart 2014 uitgesluit. Die forum het sodoende na sy oorspronklike formaat teruggekeer.

duimnael|links|Staats- en regeringsleiers tydens die 43ste G7-spitsberaad in Taormina, Italië: Donald Tusk, Justin Trudeau, Angela Merkel, Donald Trump, Paolo Gentiloni, Emmanuel Macron, Shinzō Abe, Theresa May, Jean-Claude Juncker (van links na regs)
Die Europese Gemeenskap (sedert 1993 die Europese Unie) neem sedert 1977 aan die spitsberade deel en word deur die Europese Kommissie en die land, wat op dié tydstip die roterende presidentskap van die Europese Unie beklee, verteenwoordig.

Die forum het hom aanvanklik op die koördinasie van die lidlande se ekonomiese beleid toegespits, maar het later ook begin om internasionale vraagstukke soos die stryd teen armoede in die ontwikkelende lande, werkloosheid, die stryd teen misdaad en terrorisme en die proliferasie van massavernietigingswapens te behandel.

Die eerste internasionale ekonomiese spitsberaad van die (destyds ses) leidende nywerheidslande het in 1975 as G6-spitsberaad op inisiatief van die Franse regering in die kasteel van Rambouillet (Frankryk) plaasgevind.

### Lys van die Groep van Sewe-spitsberade 
## Leiers van die G7 

Lêer:2025-02-23 Bundestagswahl – Wahlabend CDU by Sandro Halank–025.jpg|Friedrich Merz,Eerste minister
Lêer:Emmanuel Macron 2023 (cropped).jpg|Emmanuel Macron,President
Lêer:Giorgia Meloni Official 2022 (cropped).jpg|Giorgia Meloni,Eerste minister
Lêer:Ishiba Shigeru 20241001 (cropped).jpg|Shigeru Ishiba,Eerste minister
Lêer:Mark Carney.jpg|Mark Carney,Eerste minister
Lêer:Prime Minister Sir Keir Starmer Official Portrait (cropped).jpg|Keir Starmer,Eerste minister
Lêer:Donald Trump official portrait.jpg|Donald Trump,President
Lêer:Antonio Costa Portrait 2024 (cropped).jpg|António Costa,President van dieEuropese Raad
Lêer:Ursula von der Leyen 2024.jpg|Ursula von der Leyen,President van dieEuropese Kommissie

## Hoofonderwerpe 
Die G7-spitsberade word veral gekenmerk deur die geleidelike uitbreiding van hulle agenda's. Terwyl hulle in die 1970's nog deur ekonomiese vraagstukke oorheers is, het ook die internasionale politiek in die 1980's meer aandag gekry. In die negentigerjare het dit saam met kwelvrae soos die bestryding van terrorisme tot die hoofonderwerp van die spitsberade ontwikkel.

## Verwysings 
## Eksterne skakels 
*  Die Universiteit van Toronto se G8-inligtingsentrum
*  Inligting oor die G8 op die Duitse regering se amptelike webwerf
HMS Conqueror (S48)

duimnael|HMS *Warspite* (links) en HMS *Conqueror* (middel) met HMS *Valiant* (agter) by die HMNB Devonport Vlootdae, 26 Augustus 2006

Die '*HMS *Conqueror''''' was 'n kernaangedrewe duikboot in die Churchill-klas van die Britse Vloot. Die duikboot het bekend geword toe dit die ARA *General Belgrano* gekelder het tydens die Falklandoorlog; dit is nog steeds die enigste kernaangedrewe duikboot wat 'n skip gekelder het met torpedo's. Die duikboot is die derde wat voltooi is van sy klas van vier.

## ARA *General Belgrano* 
Argentinië het die Falkland-eilande op 1 April 1982 binnegeval en die paar Britse troepe daar gevange geneem. Die Britse regering onder Margaret Thatcher stuur toe onmiddellik 'n mag bestaande uit 40 skepe en 'n groot aantal soldate. Deel van die 40 skepe was die duikbote *Splendid*, *Spartan* en *Conqueror*. *Spartan* was binne tien dae by die eilande nadat die duikboot teen 26 knope onderwater gevaar het; sy maksimumspoed. Die volgende dag arriveer *Splendid* en *Conqueror*.

Op 1 Mei was die *Spartan* noord van die eilande op patrollie en die *Conqueror* suid van die eilande. Die *Conqueror* gewaar die *General Belgrano* en volg die skip vir 30 uur. Op 2 Mei word die *sink haar* bevel ontvang van Londen en kapt. Christopher Wreford-Brown vuur drie Merk VIII-torpedo's op 'n afstand van 1&nbsp;100&nbsp;m af. Die Merk VIII was tradisionele torpedo's gebaseer op 'n Tweede Wêreldoorlog-ontwerp. Dit het reguit gevaar teen 45 knope en twee het die skip reghoekig getref. Die *General Belgrano* het vinnig gesink met 'n verlies van 368 lewens.

Toe die *Conqueror* na die oorlog sy basis te Faslane binnevaar was die seerowervlag *Jolly Roger* gehys, 'n tradisie van die Britse Vloot. Die *Jolly Roger* is bevestiging deur die duikboot dat hy 'n oorwinning behaal het oor 'n teenstander. Dit het kontroversie veroorsaak; dit was die eerste keer sedert die Tweede Wêreldoorlog dat 'n skip van die Britse Vloot die *Jolly Roger* gehys het.

Die HMS *Conqueror* is op 2 Augustus 1990 uit diens gestel.

## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Claude Louis Berthollet

duimnael|Claude Louis Berthollet
**Claude Louis Berthollet** 9 Desember 1748 Talloire (naby Annecy, Savoie )  – 6 November 1822 Acreuil was 'n Franse chemikus.

Hy het aan die universiteit van Turyn gestudeer en Antoine-Laurent de Lavoisier was sy mentor.
Hy stam uit Savoie (in sy tyd buite Frankryk) maar het na Parys getrek. In 1794 -die jaar waarin Lavoisier tereggestel word- word hy professor van die *École normale*  het hy geprobeer om die vormingsreaksies te verklaar in terme van *affinité de combinaison*. Gay-Lussac het later opgemerk dat hierdie affiniteit nie absoluut gesien kan word nie,  maar dat die omstandighede ook 'n groot rol speel. 

## Adel 
Berthollet is onder Napoleon tot *graaf* verhef en later onder die herstelde koninkryk het dit erflik geword.

In altwee die wapens kom 'n chemiese toestel in silwer voor.

## Verwysings
Herbert Feigl

**Herbert Feigl** (Liberec, 14 Desember 1902 – Minneapolis (VSA), 1 Junie 1988) was 'n Oostenrykse filosoof. Hy was lid van die Weense Sirkel.

## Lewensloop 
Feigl is gebore as seun van 'n wewer in Liberec (Reichenberg), Boheme (destyds Oostenryk-Hongarye, tans Tsjeggië) en begin aan die Universiteit van Wene in 1922 met studies. Hy studeer fisika en filosofie onder die leiding van Moritz Schlick, die stigter van die Weense Sirkel, en promoveer in 1927 met die proefskrif "*Chance and Law: An Epistemological Analysis of the Roles of Probability and Induction in the Natural Sciences*". In 1929 publiseer hy sy eerste boek, *Theorie und Erfahrung in der Physik.* In die tydperk was hy 'n aktiewe lid van die Weense Sirkel en was een van die weiniges (saam met Schlick en Friedrich Waismann) wat breedvoerig gesprek voer met Ludwig Wittgenstein en Karl Popper.

In 1930 het hy met 'n Rockefeller Fellowship beurs aan die Universiteit van Harvard, maak Feigl kennis met die natuurkundige Percy Williams Bridgman, die filosoof Willard Van Orman Quine en die sielkundige Stanley Smith Stevens. Hierdie drie wetenskaplikes het hy as verwante denkers beskou. In 'n essay uit 1931 (wat hy saam met Albert Blumberg geskryf het), "*Logical Positivism: A New European Movement*", het hy vir die logiese positivisme voortaan "logiese empirisme" te noem, weens 'n aantal verskille in opvatting met betrekking tot die realisme tussen die wetenskap filosofie van die tyd en die ouere positivistiese beweging.

In 1931 trou Feigl met Maria Kaspar, emigreer na die Verenigde State en aanvaar 'n betrekking by die fakulteit Filosofie van die Universiteit van Iowa. In 1940 word hy hoogleraar in Filosofie aan die Universiteit van Minnesota, waar hy 31 jaar in diens bly. Hier doseer hy onder meer die latere sielkundige John L. Holland. Feigl se vriendskap met Wilfrid Sellars het tot baie gesamentlike projekte gelei, waaronder die handboek *Readings in Philosophical Analysis* en die tydskrif *Philosophical Studies*, gestig deur hom en Sellars in 1949. In 1953 het hy, met subsidie van die Hill Foundation, die Minnesota Sentrum vir Wetenskapsfilosofie, gestig. In 1967 word hy benoem tot voorsitter van die Raad van Bestuur van die Universiteit van Minnesota.

In 1971 gaan hy met pensioen. Op 1 Junie 1988 sterf hy aan kanker in Minneapolis.

## Bron 
* Vertaal uit die Nederlandse Wikipedia
Vanguard-klas duikboot

regs|duimnael|300px|HMS *Vanguard* te Faslane, 2010
Die **Vanguard-klas duikboot** is 'n klas kernaangedrewe duikbote van die Britse Vloot wat interkontinentale ballistiese missiele dra. Hierdie klas is ontwikkel ter ondersteuning van die Trident-kernmissielprojek.  

Veertien jaar na die aanvang van Trident is die eerste duikboot, die HMS *Vanguard,* in diens gestel. Nog drie duikbote het gevolg: HMS *Victorius*, HMS *Vigilant* en HMS *Vengeance*. Hulle dra die Trident D5-missiele aanboord. 

Hierdie klas is tweemaal so groot soos die *Resolution-klas* wat hulle vervang het. Die 16-buismissielstelsel is gebaseer op die 24-buisstelsel van die Amerikaanse *Ohio*-klas Trident duikbote. 

Die duikbote word in hul geheel in Groot-Brittanje vervaardig. 'n Spesiale fasiliteit is gebou by die *Devonshire Dock Hall* waarin die duikbote vervaardig word. Skepe in dié klas benodig slegs 'n bemanning van 132 teenoor die 149 van 'n Polaris-duikboot. Dit is die gevolg van outomatisering in die nuwe duikbote. Die kernaandrywingstelsel sowel as die wapenstelsel is ook verbeter. 

## Tegniese besonderhede 
duimnael|regs|380px|HMS *Victorious* in die Clyde-strandmeer, 2003

## Duikbote in die klas 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
EGujini

**eGujini** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Verwysings
Koernakowiet

**Koernakowiet** is 'n mineraal met 'n chemiese formule .5. Dit is na die Russiese chemikus Nikolai Koernakof genoem. Dit is die eerste keer in die provinsie Atiraoe van Kasakstan beskryf.  Later is dit ook in Tibet, Turkye, Argentinië en Kalifornië aangetref.

## Verwysings
Stuart Little (TV-reeks)

***Stuart Little: The Animated Series*** is 'n Amerikaanse televisiereeks vir voorskoolse kinders.

## Verwysings
Boraat

'n **Boraat** is eintlik die naam van die komplekse -anioon ('n **monoboraat**) maar nes by die silikate word hierdie term vir 'n groot aantal komplekse ione, hul verbindings en hul minerale gebruik.

Die monoboraat-ioon is die suurres van boorsuur, 'n swakke of amfotere suur wat as  of as  geskryf kan word.
Die ioon het die vorm van 'n plat gelyksydige driehoek.

## Ander borate 
links|duimnael|'n Keuse uit die talle boraatstrukture
Daar is talle meer ingewikkelde boraat-ione, soos:
* diborate, 
*triborate, 
*tetraborate, soos boraks
*pentaborate en 
*metaborate.
RG Snyman

**Rudolph Gerhardus Snyman** (gebore 29 Januarie 1995 in Potchefstroom) is ’n rugbyspeler wat op slot vir die  in Superrugby speel, asook vir Honda&nbsp;Heat in Japan.

Hy maak sy toetsdebuut vir die Springbokke op 9 Junie 2018 teen Engeland in Johannesburg op die ouderdom van 23. Hy was ook deel van Suid-Afrika se wenspan tydens die rugbywêreldbekertoernooie in 2019 en 2023.

## Eksterne  skakels 
* 
* Snyman se profiel op itsrugby.co.uk
S'busiso Nkosi

'''S'busiso Nkosi''' (*21 Januarie 1996, Barberton) is ’n rugbyspeler wat vir die Natalse Haaie in die Curriebeker en die  in Superrugby op vleuel speel.

## Springbokloopbaan 
Nkosi maak sy toetsdebuut vir die Springbokke op 9 Junie 2018 teen Engeland in Johannesburg op die ouderdom van 22. Hy is ook deel van Suid-Afrika se span tydens die Rugbywêreldbeker 2019.

## Eksterne skakels 
* 
* S'busiso Nkosi op itsrugby.co.uk
Jos

**Jos** is 'n stad in die sentrale deel van Nigerië, met 'n bevolking van sowat 900&nbsp;000 (volgens die 2006-sensus). Die stad staan ook bekend as "J-town".

duimnael|links|'n Straattoneel in Jos, 2004
Die stad is geleë op die Josplato op 'n hoogte van 1&nbsp;238 meter, of 4&nbsp;062 voet, bo seevlak, sowat 300&nbsp;km noordoos van die hoofstad Abuja. Gedurende die Britse koloniale tydperk was Jos 'n belangrike sentrum in die tinmynbedryf.

## Bekende boorlinge 
* Mikel John Obi, Nigeriaanse sokkerspeler (* 1987).

## Verwysings 
## Eksterne skakels 
*  
*
Wilco Louw

**Wilco Louw** (gebore 20 Julie 1994 Ceres) is ’n rugbyspeler wat op stut vir die  in Superrugby speel, asook vir die Westelike Provinsie in die Curriebekerreeks.

Hy maak sy toetsdebuut vir die Springbokke op 7 Oktober 2017 teen Nieu-Seeland in Kaapstad op die ouderdom van 23.

## Eksterne  skakels 
* 
* Wilco Louw se profiel op itsrugby.co.uk
Kwagga Smith

**Albertus Stephanus "Kwagga" Smith** (gebore 11 Junie 1993 in Lydenburg) is ’n rugbyspeler wat op flank vir die in Superrugby gespeel het, asook sedert  2016 vir Shizuoka Blue Revs (voorheen Yamaha Júbilo) in Japan.

Smith het sedert 2013 byna 160 wedstryde vir die Blitsbokke (7's-rugby) in internasionale toernooie gespeel. Hy maak sy toetsdebuut vir die Springbokke (15-man) op 2 Junie 2018 teen Wallis in Washington, D.C. op die ouderdom van 25 jaar. Hy was ook deel van Suid-Afrika se wenspan tydens die rugbywêreldbekertoernooie in 2019 en 2023.

## Verwysings 
## Eksterne  skakels 
* 
* 
* Smith se profiel op itsrugby.co.uk
Louis Eksteen

**Louis Cornelius Eksteen** (20 Oktober 1930 – 13 Oktober 2001) was 'n Afrikaanse taalkundige en digter. Hy is in Windhoek gebore. Hy het aan die Universiteit van Pretoria en aan die Gemeentelijke Universiteit van Amsterdam gestudeer. Daarna was hy redaksioneel verbonde aan die Woordeboek van die Afrikaanse Taal.

Vanaf 1966 is hy dosent aan die Universiteit van Pretoria, waar hy in 1974 as professor in Afrikaanse taalkunde aangestel is.

Van sy taalkundige publikasies is onder andere:
* Die Afrikaanse Woord (1978)
* Die Gebruik van die Hoofletter in Afrikaans (1980)
* Eensillabige Rymwoordeboek van Afrikaans (1981)
* Afrikaanse Sinoniemwoordeboek met Antonieme (1981) en
* Tweetalige Afkortingswoordeboek (saam met J.G. du P. Pretorius, 1981).

In 1963 verskyn sy eerste digbundel, '''n Fluit in die Riet*, gevolg deur *Verse van 'n Landloper* (1969) en *Skuilhoek'' (1982).

Hy is op 13 Oktober 2001 in Pretoria oorlede.

## Verwysings
Aphiwe Dyantyi

**Aphiwe Odwa Dyantyi** (gebore 26 Augustus 1994 in Oos-Londen) is ’n rugbyspeler wat op senter vir die  in Superrugby speel, asook vir die Goue Leeus in die Curriebekerreeks.

Hy maak sy toetsdebuut vir die Springbokke op 9 Junie 2018 teen Engeland in Johannesburg op die ouderdom van 23.

## Eksterne  skakels 
* 
* Dyantyi se profiel op itsrugby.co.uk
Boorsuur

**Boorsuur** of **ortoboorsuur** is 'n chemiese verbinding met formule . Dit kom in die natuur as die mineraal sassoliet voor. Sy soute word borate genoem. Die stof bestaan uit vlak molekule met 'n drietallige simmetrie.

Die stof is 'n swakke suur, wat egter nie met sy waterstofatome saamhang, maar met die feit dat die sentrale booratoom net drie ligande en geen alleenpaar besit. Dit is dus 'n swakke *Lewis*suur.  

## Kristalstrukture 
Die struktuur van trikliniese -2A is reeds in 1934 deur Zachariasen bepaal. Dit staan uit lae waarin die -molekuul amper geheel trigonale C3h simmetrie vertoon en deur waterstofbindings met drie buurmolekule verbind is. Die stapeling van hierdie lae is egter triklinies. Shuvalov en Burns het aangetoon dat daar ook 'n -3T bestaan waar die stapeling trigonale kristalsimmetrie oplewer. 

## Waterverlies 
Die stof het 'n smeltpunt van ongeveer 171&nbsp;oC, en 'n kookpunt onder stoom, maar by stadige, droë verhitting is dit nie stabiel nie en ontbind omtrent 100&nbsp;oC stadig volgens:

:H_3BO_3 \to HBO_2 + H_2O

Die stof  word **metaboorsuur** genoem en sy soute heet metaborate.

Verder droe verhitting tot 140&nbsp;oC  gee **tetraboorsuur** volgens

:4HBO_2 \to H_2B_4O_7 + H_2O

By nog hoër temperatuur word boortrioksied  gevorm.

## Amfotere eienskappe 
Boorsuur kan met hidroksied as 'n suur  reageer, hoewel dit gewoonlik tetraborate produseer. Die suur is 'n monobasiese Lewissuur wat in waterige oplossings 'n hidroksied-ioon aanvaar volgens:

: B(OH)_3 + 2H_2O \leftrightharpoons H_3O^{+} + B(OH)_4^{-} (pK_a=9,25)

Boorsuur het nogtans amfotere eienskappe en kan ook as basis reageer. Dit kan byvoorbeeld in swaelsuur opgelos word en met swaweltrioksied kan dit die boortriwaterstofsulfaat vorm:

:B(OH)_3 + 3SO_3 \to B(HSO_4)_3

## Kyk ook 
*Lys van sure en basisse

## Verwysings
Dorslandboom

Die **Dorslandboom** is ‘n kremetartboom in Namibië, ongeveer 2&nbsp;100 jaar oud en is die land se oudste boom. Dit is 14,3&nbsp;m  hoog en het ‘n omtrek van meer as 30&nbsp;m. In 2006 het twee van sy oudste stamme doodgegaan. 

Die land se grootste boom, bekend as **Grootboom**, was 32&nbsp;m hoog, maar het in 2005 gevrek.

## Bron 
* Die Burger, 12 Junie 2018.
Tiki-styl

duimnael|links|Tiki-styl-beker in 'n Kaliforniese kroeg
[duimnael|'n Poskaart van 1959 wys die Bali Ha'i-restaurant in [New Orleans waar Kantonese en Polinesiese disse in 'n gestileerde Polinesiese gebou bedien is. Die restaurant is in die 1980's gesluit en intussen afgebreek]]
[duimnael|Gewilde [skemerkelkies uit die Tiki-periode sluit *Mai Tai* (volgens 'n resep van Vic Bergeron) en...]]
duimnael|...*Suffering Bastard* in
**Tiki-styl** of **tiki-kultuur** was 'n belangrike stroming in die Amerikaanse populêre kultuur wat sy hoogtyd in die 1940's, 1950's en 1960's gevier het. Tiki-styl het gestileerde elemente uit die kuns en kultuur van Polinesiese eilande op 'n fantasievolle manier op mode, musiek, gastronomie en argitektuur toegepas. Gewilde stylelemente het bamboes, rietdakke, houtmaskers en ander houtsnykuns, lawastene en hula-dansers ingesluit. Tiki-styl behels die romantiese visie van 'n Suidsee-eilandparadys en sy kulturele inbesitneming deur die Amerikaanse vryetyds-, restaurant- en onthaalbedryf.

Die styl word verbind met persoonlikhede soos Ernest Raymond Beaumont Gantt (1907–1989), beter bekend as Don the Beachcomber, 'n boorling van Texas wat tydens sy reise na die Karibiese See en Suidelike Stille Oseaangebied die inspirasie vir 'n ontspanne eksoties-Polinesiese styl gevind het wat in 1934 as konsep vir die opening van sy eerste tiki-kroeg in Los Angeles se befaamde laan Hollywood Boulevard sou dien. Die ongewone dekorasie het die eskapistiese ingesteldheid van bekende en minder bekende persoonlikhede bevredig wat hier eksotiese kookkuns (Chinese Kantonese geregte wat volgens die Amerikaanse smaak effens aangepas is en destyds nog min bekend was) en dranke soos rum geniet het.

In dieselfde jaar het Victor J. Bergeron, bekend as "Trader" Vic Bergeron, 'n soortgelyke kroeg in Oakland geopen wat orspronklik as *Hinky Dinks* bekendgestaan het, maar sy naam in 1937 na ''Trader Vic's'' gewysig het. Ook hier het Polinesies-geïnspireerde eksotiese boukuns, versierings, kos en dranke skare gaste gelok. Danksy die groot sukses, wat Bergeron met sy konsep behaal het, kon hy verdere kroeë in plekke soos Seattle en Hawaii open om 'n ketting van sestien kroeë en restaurante te vestig wat van tiki-kultuur gaandeweg 'n hoofstroomstyl gemaak het. Albei kroeg- en restaurantkettings bestaan steeds, terwyl kroeë en eetplekke, wat die tiki-styl eweneens as konsep gebruik en as subkategorie van Amerikaanse restaurantkultuur beskou word, in metropole dwarsoor die wêreld aangetref word - van Londen en Berlyn tot Tokio en van Stockholm tot Kaapstad.

## Verwysings
Fredrik Gustafsson

**Fredrik Gustafsson** (* 1964, in Krylbo) is 'n Sweedse professor in sensorinformatika by Linköping Universiteit.

## Agtergrond 
Fredrik Gustafsson is gebore in Aneby, Swede. In 1988 verwerf hy 'n Meester van Wetenskap in elektroniese ingenieurswese en in 1992 'n doktorsgraad in outomatiese beheer, beide by Linköping Universiteit. Hy is aangestel as professor van kommunikasiestelsels in 1999 en van sensorinformatika in 2005 by Linköping Universiteit.

Gustafsson se navorsingsbelangstellings is in stogastiese seinverwerking, aanpasbare filtering en veranderingopsporing, met toepassings in kommunikasie, voertuie, en lug- en klankstelsels.

In 2004, is hy bekroon met die Arnbergprys deur die Koninklike Sweedse Akademie van Wetenskap (KVA), in 2007 is hy verkies as lid van die Koninklike Sweedse Akademie vir Ingenieurswetenskappe en in 2011 ontvang hy 'n toekenning van SAAB in die naam van die voormalige HUB Åke Svensson.

Hy is 'n mederedakteur van die EURASIP-joernaal oor toegepaste seinverwerking en IEEE Transaksies in ruimte- en elektroniese stelsels.

## Verwysings 
## Eksterne skakels 
* Publications, Fredrik Gustafsson, Linköping University Electronic Press
* Professor Gustafsson se profiel by Linköpings universiteit
Krylbo

duimnael|Die spoorweg stasie rondom 1910
duimnael|Avesta Krylbo spoorweg stasie in Februarie 2009

**Krylbo** is 'n deel van die dorp Avesta in die Avesta Munisipaliteit, distrik Dalarna, Swede. Dit was 'n mark-dorp totdat dit saamgesmelt het met die stad van die Avesta in 1966. Krylbo is meestal bekend as 'n belangrike spoorwegmiddelpunt bekend as Avesta-Krylbo. 

Op 19 Julie 1941, het 'n Duitse trein wat ammunisie vervoer, ontplof terwyl dit by Krylbo stasie staan. 24 mense is beseer. 

## Verwysings
Blaauboschkraal-klipruïnes

Die **Blaauboschkraal klipruïnes** ook bekend as **Adam se Kalender** is 'n provinsiale erfenisterrein in Waterval-Boven naby Kaapsehoop, in die Mpumalangaprovinsie van Suid-Afrika. Die terrein is oorspronklik as 'n nasionale monument verklaar op 18 April 1975.

Die ruïnes is die oorblyfsels van strukture geskep deur mense wat in die 16de eeu in die streek gevestig het en wat die landskap verander het om landbou-opbrengs in die hoogliggende graslande te verhoog. Die klip ringe is glo gebruik  as 'n kraal.

Die Blaauboschkraal klipruïnes is een van 'n aantal van die klipsirkelruïnes geleë op die Mpumalangaplatorand oor 'n gebied van ongeveer 150 km2. Die bewaring van sommige van hierdie ruïnes is bedreig. 

## Adam se Kalender 
Inligting oor die mense wat hierdie klipsirkels en terrasse geskep het, word dikwels weggelaat uit problematiese Suid-Afrikaanse historiese bronne wat, gedeeltelik, fantastiese verduidelikings van uitheemse of antieke oorsprong hierby betrek het.  Die mees prominente voorstander van 'n alternatiewe oorsprong beweer hulle is oorblyfsels van die oudste mensgemaakte terrein ter wêreld wat gebou is deur die Enki 300&nbsp;000 jaar gelede op 'n ou kalender. 

Skrywer Michael Tellinger beweer dit is 'n funksionerende kalender, wat gebou is deur Enki en geskat as 300,000 jaar oud, word dit gesien as die oudste mensgemaakte terrein in die wêreld, 'n belangrike terrein van 'n antieke beskawing.

Volgens Tellinger is Adam se Kalender in ooreenstemming met al vier kardinale punte – Noord, Suid, Oos & Wes, sowel as met die somer- en die wintersonstilstand. Die terrein is na die noorde in lyn met Groot Zimbabwe en die Groot Piramide van Giza, Egipte, op die 31 grade oos lengtelyn. Die Lente Dag-en-nag-ewening sonsopkoms op die oostelike kant van die kalender is gekenmerk deur 'n 3 meterhoë monoliet, gekerf in die vorm van 'n Egiptiese Horus voël, wat kyk na drie monoliete op die buitenste ring, wat in lyn is met die opkoms van Orion se Gordel.

Tellinger bedryf die *Stone Circle Museum* in Waterval Boven dorp.

## Verdere leesstof 
* 
* 

## Verwysings
Ekhuhlehleni

**Ekhuhlehleni** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Verwysings
EPhosheni

**ePhosheni** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Verwysings
ESiweni

**eSiweni** is 'n groot nedersetting in die Jozini Plaaslike Munisipaliteit, Umkhanyakude-distrik in die verre noorde van KwaZulu-Natal provinsie in Suid-Afrika.

## Verwysings
Lodewyk die Vrome

duimnael|Lodewyk die Vrome
**Lodewyk die Vrome** 16 April 778 Chasseneuil-du-Poitou – 20 Junie 840 Ingelheim aan die Ryn was 'n koning van die Franke uit die Karolingiese Huis. Hy was die seun van Karel die Grote en het hom in 814 as keiser opgevolg.

Lodewyk het van sy pa die groot Frankiese Ryk geërf waarin die kloosters 'n steeds groter rol gespeel het. Kinders, of liewer: seuns, kry in die kloosters skoling en dit begin om laste op die gemeenskap te lê. In 826 beveel Pous Eugenius II selfs dat nie meer geestelikes gewyd kan word as die gemeenskap kan betaal nie. Lodewyk stel egter Benedictus van Aniane, wie se eintlike naam Witiza was, as sy hoofraadgewer aan. Benedictus is 'n aanhanger van die strengste kloosterreëls van St. Benedictus van Nursia en die asketisme. Hy probeer die kloosters te hervorm en kom daarooor in konflik met Adalhard van Corbie en Haito van Basel, wat Karel die Grote se raadgewers gewees het. Die Sinode van Aken in 817 moet probeer om dit op te los. Lodewyk die Vrome word sterk deur Benedictus van Aniane beïnvloed. Hy probeer selfs die askesereëls op sy eie lewe toe te pas. Lodewyk het in 822 per ongeluk Bernard, die koning van Italie gedood toe hy hom blind het laat maak vir sy wandade teen Lodewyk wat sy oom was. Vir hierdie tragedie het Lodewyk voor pous Paschalis boete moet doen.  Hy het berou oor die geweld wat hy voor 821 gepleeg het gekry en begin sy politieke rol ten gunste van die religie te verwaarloos. Dit het kwaaie gevolge vir die keiserryk.

## Gesin 
Sy eerste vrou was Ermengarde van Hesbaye. Sy was 16 jaar oud toe hulle getrou het en sy het ses kinders gekry:

#Lotarius I *795 - †29 September 855.  Hy is die later keiser en koning van die Midderyk
#Lodewyk II die Duitser. *795 Tweelingbroer van Lotarius en later koning van die Oos-Frankiese Ryk
#Pepyn *797 - †838 Koning van Akwitanie
#Rotrude *800 - trou met Gerard
#Adelaide *799 
#Hildegard "Mathilda" *800 -  trou met Gerard graaf van Auvergne.

Lodewyk se tweede vrou was Judith van Beiere, die dogter van Edith van Saxe en graaf Guelph I, hertog van Beiere. Hulle kry twee kinders:
#Gisela *820 - sy trou in 840 met Eberhard Margrave I van Frioelie
#Karel II * 13 Junie 823 -† 6 Oktober 877

Sy konkubine was Theodelinde en hulle het twee kinders gehad:
#Arulf van Sens
#Alpais

## Verwysings
Astute-klas duikboot

duimnael|regs|300px|*Astute*-klas SSN profiel
duimnael|regs|300px|HMS *Ambush* in 2012

Die **Astute-klasduikboot** is die nuutste kernaangedrewe klas duikbote van die Britse Vloot. Dié klas is ontwerp om die *Swiftsure*-klas te vervang.  'n Begroting van £6&nbsp;miljoen is in 1991 goedgekeur en 'n tender is uitgereik vir die bou van drie duikbote. Na ses jaar is die kontrak aan *GEC-Marconi* (tans *BAE Systems*) toegeken as primêre kontrakteur vir drie duikbote met die opsie vir nog twee. 

HMS *Astute*, die eerste boot, se kiel is in Januarie 2000 gelê, toevallig met die honderdste verjaarsdag van die Britse duikbootvloot. Die klas is ontwerp om 'n multirol te speel, wat strek vanaf tradisionele duikbootdiens tot ondersteuning tydens anti-terrorisme optredes. 

Hierdie klas is die grootste van alle Britse duikbote, toegerus met ses torpedobuise en Tomahawk landaanvalsmissiele. HMS *Astute* is te water gelaat in 2007 en in diens gestel in 2010. Twee ander duikbote is ook afgelewer: HMS *Ambush* en HMS *Artful*. Die bestelling het gegroei tot sewe duikbote.

## Programkoste 
## Duikbote in die klas 
Al die bote hieronder is deur BAE Systems Maritime – Submarines, te Barrow-in-Furness, gebou.

## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015, 

## Verwysings
Stephen Harry Eyssen

**Stephen Harry Eyssen** (23 Mei 1890 – 11 April 1981) was 'n bekende Suid-Afrikaanse bariton en komponis. Hy is op 23 Mei 1890 op Montagu in Kaapland gebore en het aan die Universiteit van Stellenbosch in die wetenskap gestudeer. Terselfdertyd het hy hom egter ook op die studie van musiekteorie, sang, orrel en klavier toegelê.

Eyssen word vandag beskou as 'n komponis wat baanbrekerswerk ten opsigte van die Afrikaanse lied gedoen het. In hierdie opsig word sy bekende Segelied (1914), wat onder meer in 1975 tydens die Afrikaanse Taalfees en die inwyding van die Afrikaanse Taalmonument by die Paarl uitgevoer is, as 'n mylpaal beskou. Hy is ook die komponis van Uit die Chaos van die Eeue (1931) en het 'n belangrike bydrae gelewer as mederedakteur van die FAK Volksangbundel (1937). Sy Ons Boerwording 1486–1949, 'n "geskiedkundige sangbeeld" vir soliste, koor en orkes op  werke.

Daarbenewens is Bede vir elke Dag (vir koor en klavier, op sy eie teks), Bybelkantate (vir koor en klavier of orrel), Fugit Imago (vir stem en klavier, op 'n teks van D.F. Malherbe) en Gebed (vir koor en klavier, op 'n teks van J.H. Pienaar) werke van belang. Stephen Eyssen was 'n groot krieketgeesdriftige en het 'n groot bydrae gelewer tot die vertaling van krieketterme in Afrikaans. Stephen Eyssen is op 11 April 1981 oorlede.

## Bron 
*Malan, Jacques: Segelied - Die Lewe en Werk van Stephen Harry Eyssen. In: Lantern. Tydskrif virKennis, Kuns en Kultuur. Jaargang 31, nr. 3, Julie 1982
**Wêreldspektrum*, 1982,  band
Frioelië

**Frioelië** (Italiaans: *Friuli*, Friulaans: *Friûl*, Duits: *Friaul*) is 'n gebied in die noordooste van die huidige Italië wat tot die administratiewe streek Friuli-Venezia Giulia behoort.

## Taal 
In hierdie gebied word 'n eie Romaanse taal gepraat wat Friulaans (*Furlan*) genoem word.

## Geskiedenis 
Die gebied was in die vroeë Middeleeue 'n Langobardiese hertogdom wat later in 776 'n Frankiese markgraafskap geword het.

## Sien ook 
* Chadaloh I (Alaholfinger)
KwaJobe

**KwaJobe** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

KwaJobe is histories die tradisionele nedersetting van lede van die Jobe-stam, 'n onderafdeling van die Zoeloevolk.

## Verwysings
Lakenvlei

Die **Lakenvlei** is hoofsaaklik 'n besproeiingsdam en geleë ten ooste van Ceres in die Warm Bokkeveld.  Water word met 'n tonnel van 14,7km vanaf die dam na die Hexriviervallei (by De Doorns) gepomp, deur die Matroosberg.

## Ligging 
Hierdie dam is in die Sanddriftrivier, 'n boloop van die Breederivier, en op 'n noordelike helling van die Hexrivierberge. Dit is by die koördinate 33° 21 '32.3' suid en 19° 34' 52.6' oos en in die omgewing van die Swaarmoedpas en Karoopoort.

## Dam 
Die wal is gebou in 1974, is 56&nbsp;m hoog en 268&nbsp;m lank en die stumeer wat gevorm word, het 'n maksimum area van 0,825&nbsp;km² en 'n volume van ruim 10&nbsp;miljoen&nbsp;m³. Die dam is gewild onder hengelaars.

## Sien ook 
* Lys van grootste damme in Suid-Afrika
Mbondla

**Mbondla** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Verwysings
Hans-Peter Friedrich

** Hans-Peter Friedrich ** (gebore 10 Maart 1957) is 'n Duitse politikus en verteenwoordiger van die Christelik Sosiale Unie (CSU). Op 3 Maart 2011 volg hy Thomas de Maizière as Federale Minister van Binnelandse Sake op en hou hierdie pos tot en met 17 Desember 2013 toe hy as Federale Minister van Voedsel en Landbou aangestel is. Friedrich het uit hierdie amp bedank in Februarie 2014. Friedrich het 'n omstrede verhouding met minderhede in Duitsland, en veroorsaak byvoorbeeld woede in 2013 toe hy aan joernaliste aankondig dat Islam in Duitsland nie op enige tydstip deur die geskiedenis ondersteun word nie.

## Verwysings 
|-
Bankhara

**Bankhara** is 'n township wat 6 kilometer noord van Kuruman geleë is in die Noord-Kaap, Suid-Afrika. 

## Bronne
Aragonees

duimnael|links|Chronologiese kaart van die taalkundige evolusie in Suidwes-Europa tussen 1000 en 2000
**Aragonees** (*aragonés*, [aɾaɣoˈnes]) maak deel uit van die ondergroep van die Iberoromaanse tale binne die Romaanse taalfamilie. Dit is die amptelike taal van die Spaanse outonome gemeenskap Aragon, net suid van die Pireneë en die grens tot Frankryk. Dié taal het sowat 10&nbsp;000 moedertaalsprekers en 20&nbsp;000 mense gebruik dit as 'n tweede taal. Die Unesco beskou Aragonees as 'n bedreigde taal omdat dit tans net in enkele valleie van die suidelike Pireneë gebesig word.

## Sien ook 
* Aragonese Wikipedia

## Verwysings 
## Eksterne skakels
Esslingen am Neckar

**Esslingen am Neckar** is 'n stad in Baden-Württemberg in die suide van Duitsland, met 'n bevolking van 93&nbsp;542 op 31 Desember 2018 en 'n oppervlakte van 46,42&nbsp;km². Die stad is 10&nbsp;km suidoos van Stuttgart langs die Neckar geleë en staan bekend as "ingenieurstad".

## Verwysings 
## Eksterne skakels 
*  
*  Amptelike webwerf
Herero (taal)

**Herero** (*Otjiherero*) is 'n Bantoetaal in Suider-Afrika wat deur sowat 211&nbsp;700 mense gepraat word. Dit word deur die Herero-volk gepraat en is een van die nasionale tale van Namibië. Daarbenewens word Herero in die aangrensende lande Angola en Botswana gepraat.

duimnael|links|Verspreiding van Herero in Namibië volgens die 2011-sensus:
duimnael|links|'n Vrou uit Namibië gee 'n voorbeeld van Herero
Herero word veral in die voormalige Bantoestan Hereroland van die destydse Suidwes-Afrika gepraat, dit sluit die Namibiese streke Omaheke, Otjozondjoepa en Kunene in. Herero sluit die dialekte Kaokoland-Herero, Sentraal-Herero en Mahalapye-Herero (Botswana) in. Herero  is nou verwant aan Oshiwambo, die taal van die Ovambo's.

Die eerste Bybelvertalings in Herero deur die sendeling Gottlieb Viehe (1839–1901) aan die einde van die 19de eeu het die taal 'n letterkundige grondslag op die Latynse alfabet gegee. Vader Peter Heinrich Brincker (1836–1904), wat groot bydraes tot die studie van die taal gemaak het, het ook vertalings van teologiese geskrifte en liedjies gemaak.

## Onderwys 
Herero word in Namibiese skole as 'n moedertaal en as 'n tweede taal onderrig. Dit word as hoofmateriaal by die Universiteit van Namibië ingesluit. Herero is ook een van die ses tale wat deur die Namibiese Staatsradio (NBC) gebruik word. Gamsberg Macmillan het vanaf 2008 die enigste woordeboek in Herero gepubliseer.

## Verwysings 
## Eksterne skakels
Hofuf

**Hofuf** (Arabies: الهفوف‎ *al-Hufūf*) is 'n stad in die gelyknamige provinsie van oostelike Saoedi-Arabië. Die stad het 'n bevolking van sowat 1&nbsp;500&nbsp;000 in 2014 gehad. Die stad staan bekend as een van die grootste dadelpalm-produsente wêreldwyd, asook sy ou soeks en paleise. Hofuf is tussen die Saoedi-Arabiese hoofstad Riaad in die weste en die Persiese Golf in die ooste geleë.

## Eksterne skakels 
*
Koetaisi

**Koetaisi** (Georgies: ქუთაისი, [kʰutʰɑisi], ) is in die weste van Georgië sowat 220&nbsp;km wes van die hoofstad Tbilisi geleë en het vanaf Oktober 2012 tot Desember 2018 as regeringsetel van dié land gedien. Die stad het 'n bevolking van 147&nbsp;635 in 2014 gehad en beslaan 'n oppervlakte van 67,7&nbsp;km². Koetaisi is ook die derde grootste stad van dié land naas die hoofstad Tbilisi en Batoemi. Dit het in die Middeleeue as hoofstad van die Koninkryk Georgië en die Koninkryk Imereti gedien. Die parlement van Georgië is in 2012 na Koetaisi geskuif ten einde van desentralisering en die opgradering van die stad se status. Die parlementsetel is in Desember 2018 na Tbilisi teruggeskuif.

## Verwysings 
## Eksterne skakels 
*  
*
Kongo (taal)

: *Hierdie artikel handel oor die taal. Vir die etniese groep, sien Kongo (volk).*

**Kongo** (*Kikongo*) is 'n Bantoetaal in Sentraal-Afrika wat deur sowat 5,7 miljoen mense gepraat word. Dit vorm saam met Lingala, Luba-Kasai en Swahili die nasionale tale van die Demokratiese Republiek die Kongo, naas die amptelike taal Frans. Daarbenewens word Kongo in die aangrensende lande Republiek die Kongo en Angola gepraat. In Angola word dit as een van ses nasionale tale erken. In die Republiek die Kongo word veral die Kreools Kituba gepraat, wat naas Frans en saam met Lingala as een van twee nasionale tale erken word.

[duimnael|links|Die [Ave Maria in Kikongo]]
duimnael|links|Verspreiding van die vier nasionale tale in die Demokratiese Republiek die Kongo
Kongo het in Sentraal-Afrika langs die Kongorivier ontstaan en word deur die Kongo-volk in die suidweste van die Demokratiese Republiek die Kongo gepraat. Die taal is verder deur Frans en Swahili beïnvloed en het verskeie leenwoorde opgeneem.

## Verwysings 
## Eksterne skakels 
*
Lingala

**Lingala** (*Lingála*) is 'n Bantoetaal in Sentraal-Afrika wat deur sowat 2,3 miljoen mense gepraat word. Dit vorm saam met Kongo, Luba-Kasai en Swahili die nasionale tale van die Demokratiese Republiek die Kongo, naas die amptelike taal Frans. Daarbenewens word Lingala in die aangrensende lande die Republiek die Kongo, die Sentraal-Afrikaanse Republiek en Angola gepraat. In die Republiek die Kongo word Lingala saam met die Kongo-Kreools Kituba as 'n nasionale taal erken.

[duimnael|links|Die [Onse Vader in Lingala]]
duimnael|links|Verspreiding van die vier nasionale tale in die Demokratiese Republiek die Kongo
Lingala het in Sentraal-Afrika langs die Kongorivier ontstaan en was eens deur die Bangala-volk in die noordweste van die Demokratiese Republiek die Kongo gepraat. Die taal is verder deur Frans en Swahili beïnvloed en het verskeie leenwoorde opgeneem.

## Verwysings 
## Eksterne skakels 
*
Oshiwambo

**Oshiwambo** (*Oshivambo*) is 'n dialekkontinuum van Bantoetale in Suider-Afrika wat deur sowat 1&nbsp;441&nbsp;000 mense gepraat word. Dit word deur die Ovambo's gepraat en is een van die nasionale tale van Namibië. Daarbenewens word Oshiwambo in die aangrensende land Angola gepraat.

duimnael|links|Verspreiding van Oshiwambo in Namibië volgens die 2011-sensus:
duimnael|links|'n Vrou uit Namibië gee 'n voorbeeld van Oshiwambo
[duimnael|links|Hoewel die [amptelike taal Engels is, kan uit hierdie foto (met voorbeelde van Engels, Duits, Afrikaans en Oshiwambo) gesien word dat Namibië ’n veeltalige land is]]
Oshiwambo word veral in die voormalige Bantoestan Ovamboland van die destydse Suidwes-Afrika gepraat, dit sluit die Namibiese streke Omoesati, Osjana, Ohangwena en Osjikoto in. Oshiwambo sluit die dialekte Kwanyama, Ndonga, Kwambi, Mbalanhu en Ngandjera in. Oshiwambo is nou verwant aan Herero, die taal van die Herero-volk.

## Voorbeelde 
Algemene woorde en frases:
* *Owe uya po!* – "Welkom!"
* *Wa aluka!* – "Hallo!"
* *Wa shilwa?* – "Goeie more"
* *Wa uhala po?* – "Goeie dag"
* *Ou li tutu nawa?* – "Hoe gaan dit?"
* *kulala* – "slaap"
* *omulaule* – "swart"
* *Hai ti!* – "luister!"
* *Omukwaniilwa* – "koning"
* *Nda pandula* – "dankie"
* *Heeno* – "Ja"
* *Aaye* – "Nee"
* *Enda nawa* – "Totsiens"
* *Ondikuhole* – "Ek is lief vir jou"

## Eksterne skakels
Río Bermejo

duimnael|links|Die Río Bermejo soos gesien vanaf Puente Lavalle
Die **Río Bermejo** (Quechua: *Pantimayu*, *panti* "rooierig" en *mayu* "rivier") is 'n groot suidoos-vloeiende rivier in Suid-Amerika. Die rivier, met 'n lengte van 1&nbsp;046&nbsp;km, is 'n westelike sytak van die Río Paraguay. Die Rio Bermejo vloei in 'n suidoostelike rigting parallel tot die Río Pilcomayo deur Noord-Argentinië.

Die Río Bermejo ontspring net noord van die Bolivies-Argentynse grens. Aansluitend vloei die rivier vir 'n kort tyd in 'n suidelike rigting en later in suidoostelike rigting en mond by Resistencia in die Río Paraná uit.

## Verwysings 
## Eksterne skakels
Rio Iguazú

duimnael|links|Die Rio Iguazú (regs) by sy saamvloei met die Rió Paraná (middel)
[duimnael|links|Die indrukwekkende [Iguazú-waterval]]
Die **Rio Iguazú** (Portugees: *Rio Iguaçu*; [ˈʁi.u iɡwaˈsu], Spaans: *Río Iguazú*, [ˈri.o iɣwaˈsu]) is 'n groot wes-vloeiende rivier in Suid-Amerika. Die rivier, met 'n lengte van 1&nbsp;320&nbsp;km, is 'n oostelike sytak van die Río Paraná.

Die Rio Iguazú ontspring naby die Brasiliaanse stad Curitiba. Aansluitend vloei die rivier in 'n westelike rigting en mond by Foz do Iguaçu op die Argentyns-Brasiliaanse grens in die Río Paraguay uit. Net voor sy monding bereik die Rio Iguazú die bekende Iguazú-waterval, sedert 1984 'n Unesco-wêrelderfenisgebied.

## Eksterne skakels 
*
Rió Salado

[duimnael|links|Die Río Salado mond by Santa Fe in die Río Paraná uit, soos gesien vanaf die [Internasionale Ruimtestasie]]
Die **Río Salado** (Spaans: [ˈri.o saˈlaðo], letterlik "sout rivier") is 'n groot suidoos-vloeiende rivier in Suid-Amerika. Die rivier, met 'n lengte van 1&nbsp;150&nbsp;km, is 'n suidwestelike sytak van die Río Paraná. Die Río Salado is die langste en grootste rivier wat net in Argentinië vloei.

Die Río Salado ontspring net suid van Argentynse stad Salta. Aansluitend vloei die rivier vir 'n kort tyd in 'n oostelike rigting en later in 'n suidoostelike rigting en mond by Santa Fe in die Río Paraná uit.

## Eksterne skakels